stanford-oval/wikipedia huggingface dataset:
עידוד טרור על ידי הרשות הפלסטינית
הסתה לטרור במדיה ובאמצעים נוספים > במלחמת חרבות ברזל

באוקטובר 2023, בעקבות פריצת מלחמת חרבות ברזל, משרד ההקדשים ברשות הפלסטינית פרסם שורת הנחיות ומסרים לקראת דרשות יום השישי במסגדים, ביניהם מסרי הסתה וקריאה לרצח יהודים.
עלילות על מדינת ישראל

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
גורמים ברשות הפלסטינית פרסמו במקרים שונים עלילות שיקריות. מספר פעמים נטען על ידי גורמים שונים ברש"פ שמסגד אל-אקצא בסכנה כי מדינת ישראל רוצה להחריבו. ב-2009 הוחלט בוועידת הפת"ח שישראל רצחה את יאסר ערפאת. ב-2015 טען הנציג הפלסטיני באו"ם שישראל גונבת איברים של פלסטינים. מספר פעמים הופצו על ידי הרשות הפלסטינית תכנים מתוך הפרוטוקולים של זקני ציון ביוני 2016 טען אבו מאזן על בימת הפרלמנט האירופי שרבנים קיצוניים מעודדים מתנחלים להרעיל בארות של פלסטינים. במהלך חג הפורים בשנת 2018 פורסם באתר סוכנות הידיעות הפלסטינית "מען" המזוהה עם תנועת פת"ח שהיהודים משתמשים בדם מוסלמי לאפיית אוזני המן. במהלך מגפת הקורונה ישראל הואשמה בהפצת הקורונה בכוונה ברשות הפלסטינית.
חומרי לימוד בעלי אופי מסית

באוגוסט 2019 בכינוס של ועדת האו"ם למיגור אפליה גזעית (CERD) שהתקיים בז'נבה הציג מנכ"ל IMPACT-se, מרכוס שף, דוגמאות להסתה לאלימות, אנטישמיות ושנאה בתוכנית הלימודים הפלסטינית. בנאום בפני חברי הוועדה דרש שף שכל הדוגמאות המסיתות יוסרו מהספרים. בעקבות זאת פרסמה הוועדה בסוף החודש דו"ח הקורא לרשות הפלסטינית להוציא מספרי הלימוד שלה את כל התמונות והטקסטים המכילים הסתה לשנאה, אלימות ואנטישמיות.
באפריל 2021 הפרלמנט האירופי העביר ברוב קולות ובאופן תקדימי החלטה המגנה בחריפות את אונר"א על כתיבה, לימוד ושימוש בחומרי חינוך המסיתים לשנאה ואלימות, כלפי ישראל וכלפי יהודים, בבתי הספר של סוכנות הסיוע לפליטים פלסטינים של האו"ם.
במרץ 2022 עיכב האיחוד האירופי את העברת סיוע כלכלי לרשות בהיקף של מעל 200 מיליון יורו, ממנו משלמת הרשות את משכורות פקידיה האזרחיים. החלטת האיחוד האירופי באה בהיענות לבקשת ממשלת הונגריה שלא לתמוך ברשות הפלסטינית בגין הסתה המופיעה בספרי הלימוד של משרד החינוך הפלסטיני. בעקבות עיכוב הכספים מכון IMPACT-se פרסם מחקר שניתח את ספרי הלימוד החדשים של משרד החינוך הפלסטיני. המחקר העלה כי הם מכילים תוכן קיצוני יותר מספרי הלימוד הקודמים, וכי חומרי הלימוד כוללים תכנים המסיתים למעשי טרור נגד יהודים, כולל קריאה לרצח יהודים על בסיס דתי. בעקבות המחקר הפרלמנט האירופי העביר החלטה המגנה בחריפות את השימוש לרעה בכספי האיחוד האירופי.
פיגועים שבוצעו על ידי אנשי מנגנוני הביטחון

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא לא להשתמש ברשימה. להביא מקורות שמקשרים בין המקרים לעידוד הטרור מצד הרשות כגוף, או להפריד לערך אחר..
בשנת 2000 נרצח יוסף טבג'ה, קצין משמר הגבול, על ידי שוטר פלסטיני במהלך סיור משותף. בעקבותיו בוטלו הסיורים המשותפים בין כוחות הביטחון הישראליים למנגנוני הביטחון הפלסטיניים.
בשנת 2011 נרצח בן יוסף לבנת על ידי שוטרים פלסטינים שירו על קבוצת חסידי ברסלב בקבר יוסף.
בינואר 2016 שוטר פלסטיני ביצע פיגוע ירי לעבר היישוב בית אל בפיגוע נפצעו 3 אנשים.
בשנת 2020 ביצע קצין הביטחון המסכל, בלאל רואג'בה, פיגוע ירי לעבר חטמ"ר שומרון וחוסל על ידי חיילים במקום.
באפריל 2022 ביצע מחבל שהוא שוטר פלסטיני בתפקידו פיגוע ירי לעבר היישוב ורד יריחו.
בשנת 2022 נהרג רס"ן בר פלח בהיתקלות עם חמושים פלסטינים, אחד מהם איש מנגנוני הביטחון הפלסטיניים.
דאוד זביידי היה קצין בביטחון המסכל והשתתף בקרב בו נהרג לוחם הימ"מ נעם רז במאי 2022.
נקיב (סרן) זיאד אלזרעיני, קצין במשטרת המכס, סייע בפברואר 2023 לעבד אלפתאח חסין אבראהים ח'רושה, רוצח האחים הלל ויגל יניב בפיגוע הירי בחווארה, למצוא מסתור לאחר הרצח. נהרג כשפעל לגונן על הרוצח ממעצר כוחות צה״ל.
באפריל 2023 ביצע עקיד (אלוף-משנה) במנגנוני הביטחון הפלסטיניים סעוד אלטיטי פיגוע ירי לעבר מוצב סמוך לאלון מורה. החיילים במקום השיבו אש והרגו אותו.
במאי 2023 נהרג עקיד אשרף אלשיח' אבראהים, קצין במודיעין הכללי הפלסטיני, בקרב עם חיילי צה"ל.
ב-29 בפברואר 2024 רצח קצין במשטרה הפלסטינית שני ישראלים בפיגוע ירי בתחנת הדלק בעלי.
גלוקוז

| --- | --- |

גלוקוז בתצורת "כיסא"
 
 המבנה המרחבי של גלוקוז
 שם סיסטמטי:  6-(הידרוקסילמתיל)אוקסאן-2,3,4,5-טטרול
 שמות נוספים:  דקסטרוז לאיזומר D
 כתיב כימי:  C6H12O6
 מסה מולרית:  180.16 גרם/מול
 מספר CAS:  50-99-7 (איזומר D) 921-60-8 (איזומר L)
 צפיפות:  1.54 גרם/סמ"ק
 מצב צבירה:  מוצק
 מסיסות:  91/100 g/cm3
 טמפרטורת רתיחה:  150 °C   423.15 K
 אנתלפיית התהוות סטנדרטית:  1,271 − קילוג'ול למול
 הערה כללית:  טמפרטורות היתוך: α ‏ D גלוקוז: 146 C°; β ‏ D גלוקוז: 150C°
גלוּקוֹז (באנגלית: Glucose; בקיצור: Glc; ידוע גם בשמות גלוקוזה וסוכר ענבים בשל הימצאו במיץ הענבים) הוא חד-סוכר. זוהי הפחמימה הנפוצה והחשובה ביותר ואף התרכובת האורגנית הנפוצה ביותר על-פני כדור הארץ. 50 מיליארד טונות מיוצרים בשנה, רובם על ידי יצורים פוטוסינתטיים.
גלוקוז הוא התרכובת המרכזית המשמשת בתהליך הפקת האנרגיה ביצורים חיים, המגיב הראשון בתהליך הנשימה התאית וחיוני לכל היצורים החיים.
הוא מופק כתוצר עיקרי בתהליך הפוטוסינתזה. הגלוקוז משמש לתהליכי המטבוליזם בתאים פרוקריוטיים ובתאים אאוקריוטים כאחד.
כימיה

מבחינה כימית גלוקוז הוא הקסוז – חד-סוכר המכיל 6 אטומי פחמן (הקסא ביוונית פירושו "6"). נוסחתו של גלוקוז היא: C6H12O6. גלוקוז הוא גם אלדוז – סוכר המכיל את הקבוצה הפונקציונלית אלדהיד (CHO).
משקלו המולקולרי של גלוקוז הוא 180.18 גרם למול.
גלוקוז יכול להופיע בצורת שרשרת פתוחה, אך בדרך-כלל נוטה קבוצת האלדהיד להגיב עם אחת מקבוצות ההידרוקסיל (OH), והשרשרת נסגרת לטבעת בעלת 5 פחמנים (ועוד חמצן הקשור אליה), המכונה טבעת הקסנוז. מבין כל האלדוזות, טבעת הגלוקוז היא היציבה ביותר, דבר המסביר את תפוצתו העצומה של סוכר זה.
את הגלוקוז ניתן לזהות באמצעות ריאגנט בנדיקט
כימיה > איזומרים

מתוך מגוון המבנים האלדוהקסוזים האפשריים, רק שני איזומרים-אננטיומרים של חד-הסוכרים מכונים גלוקוז, ורק אחד מהם, האננטיומר D-גלוקוז, הוא פעיל מבחינה ביולוגית, והוא מהווה את צורתו הטבעית של חד-הסוכר המיוצרת במנגנונים הסטריאוסלקטיביים שבעולם הטבע. גלוקוז זה ידוע גם בשם דקסטרוז וזהו כינויו הנפוץ ביותר של הגלוקוז בתעשיית המזון. אננטיומר L של הגלוקוז מיוצר באופן מלאכותי במעבדה. הוא אינו פעיל ביולוגית, ולכן חסר ערך קלורי מכיוון שהוא לא יכול להוות מקור אנרגיה בתאים. ערך זה עוסק רק באיזומר D של הגלוקוז, אם-כי מבחינה כימית ופיזיקלית קיים ביניהם דמיון רב, למעט השפעתם השונה על אור מקוטב.
כימיה > מבנים

מולקולת הגלוקוז יכולה להמצא בטבע גם בצורת מולקולה ישרה (א-ציקלית, ההפך מציקלית) וגם בצורת טבעת (ציקלית, מהמילה ציקלו), כמוצג בגלריית התמונות בפסקת כימיה, מעבר בין הצורות, יכול להגרם על ידי תגובה המתרחשת בין אטום הפחמן של קבוצת האלדהיד ובין קבוצת ההידרוקסיל של הפחמן החמישי בשרשרת, ויצירת קבוצת המיאצטאל ולהפך, דבר הגורם ליצירת טבעת או פירוק טבעת ליצירת מולקולה ישרה. תגובה זו נקראת מוטרוטציה. קיים שווי משקל בין הצורה הפתוחה לבין הצורה הטבעתית.
ביולוגיה

בביולוגיה, הגלוקוז הוא חומר המוצא של תהליך הפקת האנרגיה הבסיסי ביותר בכל היצורים החיים: הגליקוליזה. בתהליך זה מפורק הגלוקוז לשתי מולקולות תלת-פחמניות של פירובט; פירוק זה גורם לשחרור אנרגיה רבה, המנוצלת לקיום תהליכי התא. בחלק מהיצורים (ראו: אנארובי ותסיסה) מנוצל הפירובט לייצור תוצרים סופיים, כגון אתנול; ביצורים אווירניים (אארוביים) מהווה הגליקוליזה רק את השלב הראשון של תהליך יצור האנרגיה; הפירובט ממשיך להגיב ובסוף התהליך (הקרוי נשימה תאית) מופקת אנרגיה גדולה בהרבה מזו המופקת בגליקוליזה לבדה.
במקביל לתהליך זה, בו מפורק גלוקוז, קיימים בטבע שני תהליכים עיקריים בהם גלוקוז מיוצר:
בפוטוסינתזה מייצרים צמחים, אצות וחיידקים מסוימים גלוקוז מפחמן דו-חמצני ומים, בנוכחות אור. הגלוקוז בצמחים אינו נשמר בצורתו הטהורה, אלא נדחס לפולימר בעל שתי צורות: עמילן ותאית.
בגלוקונאוגנזה מייצרים בעלי חיים גלוקוז מפירובט או מחומצות אמינו. בבעלי חיים נאגר הגלוקוז בצורת גליקוגן, פולימר כמעט זהה לעמילן.
צמחים הם מקור הגלוקוז היחידי של בעלי החיים. בעלי החיים אוכלים את הצמחים, על הגלוקוז האגור בהם, או, במקרה של טורפים אמיתיים, אוכלים בעלי חיים אחרים שאכלו צמחים.
גלוקוז מהווה חומר מוצא לתרכובות ביוכימיות רבות בבעלי חיים. הגלוקוז הופך בתהליך הגליקוליזה, כאמור, לפירובט, תרכובת תלת-פחמנית. שינוי קל של פירובט הופך אותו לגליצרול, המהווה את הבסיס לכל הליפידים. מספר תוצרים של הגליקוליזה ושל מעגל קרבס מומרים לחומצות אמינו; הגלוקוז מהווה, אם כך, חומר מוצא לחלבונים. קבוצת התרכובות הביוכימיות שנותרה היא הנוקלאוטידים; הסוכר הקיים בכל הנוקלאוטידים, ריבוז, מיוצר מגלוקוז בתהליך הקרוי מסלול הפנטוז פוספט.
מבנה כימי של מולקולת גלוקוז טבעתית
היטל פישר של מולקולת גלוקוז ליניארית
השפעה על תהליכים קוגניטיביים

גלוקוז הוא מקור אנרגיה מרכזי במוח, והוא הכרחי לתפקוד בסיסי של מערכת העצבים המרכזית. מעבר לתפקיד המטבולי שהגלוקוז מבצע במערכת זו, נמצא כי לגלוקוז השפעות רבות על התפקידים שלה, ובכללם יכולות קוגניטיביות גבוהות. הגלוקוז מגביר, תחת מטלות מסוימות, יכולות זיכרון כמו שליפה של מידע סמנטי, והיזכרות במאורעות בזמן. בנוסף לזאת נמצא כי הוא תורם ליכולת הלמידה הדקלרטיבית, לקשב, וכן לתפקודים ניהוליים. המנגנון דרכו הגלוקוז משפיע על תפקודים אלו אינו ידוע, זאת בשל מיעוט ראיות חותכות. עם השנים הוצעו מנגנונים הקשורים לזמינות גלוקוז חוץ תאי מוגברת, זמינות הנצרכת לשימוש התאים במוח כאשר הנבדק מבצע מאמץ קוגניטיבי, כמו גם מנגנונים המערבים את מערכת האינסולין או כאלה שמייחסים את התופעה להשפעת גלוקוז על המערכת הכולינרגית.
תזונה

צריכת הגלוקוז היומית הממוצעת לאדם עומדת על 160 גרם. מתוכם כ-120 גרם מיועדים לשימוש המוח בלבד והיתר מוקצים לצורכי יתר הרקמות. כמות הגלוקוז שמצויה בנוזלי הגוף היא כ-20 גרם, והכמות הזמינה לשימוש שמקורה במאגרי הגליקוגן בגוף היא בערך 190 גרם.
המדד הגליקמי של גלוקוז נקבע כ-100, והוא מהווה אמת מידה (מקסימלית) למדד זה.
שרה צ'וק

| --- | --- |

צ'וֹק, 2008
 לידה:  27 באוגוסט 1976 (בת 48) אוטווה, אונטריו, קנדה 
 שם לידה:  Sarah Louise Christine Chalke
 מדינה:  קנדה קנדה
 תקופת הפעילות:  מ-1992 
 עיסוק:  משחק, דיבוב, דוגמנות
 מקום לימודים:  Handsworth Secondary School 
 בן זוג:  ג'יימי אפיפי (2003–2022)
 מספר צאצאים:  2
 פרופיל ב-IMDb
 
שרה לואיז כריסטין צ'וֹק (באנגלית: Sarah Louise Christine Chalke; נולדה ב-27 באוגוסט 1976) היא שחקנית, מדבבת ודוגמנית קנדית. נודעה בעיקר בזכות תפקידה בתור בקי קונר היילי בסיטקומים "רוזאן" ו"הקונרים",  לאחר מכן בתור ד"ר אליוט רייד בקומדיית המצבים הרפואית "סקראבס",  על תפקידה בתור ד"ר סטלה זינמן בסיטקום "איך פגשתי את אמא", ואף כמדבבת דמותה של בת' סמית' בסדרת האנימציה למבוגרים הקומית "ריק ומורטי".
ביוגרפיה

צ'וֹק נולדה באוטווה, אונטריו שבקנדה, למשפחה נוצרית ממוצא גרמני ובריטי. צ'וֹק היא השנייה מבין שלוש אחיות, לאביהן דאגלס צ'וק המגיע ממשפחה קנדית, ולאמה אנג'לינה צ'וק (לבית פייפר) המגיעה ממשפחה מרוסטוק שבגרמניה. צ'וֹק גדלה בצפון ונקובר, קולומביה הבריטית שבקנדה. מלבד אנגלית בגרסתה הקנדית, היא דוברת גם גרמנית בעקבות כך שדיברו בשפה זו בביתה, וכן צרפתית בשל בית ספר בו התחנכה בשפה זו. צ'וֹק סיימה את לימודיה בבית הספר העל-יסודי האנדסוורת'(אנ'), כבוגרת תיכון בשנת 1994.
סבתה ודודתה של צ'וֹק מתו מסרטן השד, שנתגלה אצלן בשלבים מאוחרים מידיי של המחלה. ומאז החלה לעודד בדיקה תקופתית לגילוי מוקדם אצל נשים, וכן העלתה מודעות בנוגע לטיפול כירורגי-מניעתי.
קריירה

קריירת המשחק של צ'וֹק החלה כבר בגיל שמונה, עת שיחקה במחזות זמר. היא שיחקה בתור בקי קונר, הבת הבכורה בקומדיית המצבים הטלוא ויזני "רוזאן" בשנים 1994, 1995 ו-1997 (בשנים האחרות של התוכנית שיחקה בתפקיד זה שחקנית אחרת).
ב-2001 קיבלה תפקיד נשי מרכזי בסדרת טלוויזיה; בתור דוקטור אליוט רייד בסיטקום הרפואי "סקראבס", צ'וֹק המשיכה בתפקיד זה בסדרה עד לסיומה ב-2010. במקביל ל"סקראבס", גילמה את רופאת העור ד"ר סטלה זינמן במספר פרקים בסיטקום "איך פגשתי את אמא" בין השנים 2008–2009, כבת-זוגו של טד (ג'וש רדנור). כמו כן שיחקה במספר סרטים, בהם "כלה להשגה" (2005) ו"חיים מסתובבים" (2007).
בשנת 2008 היא נבחרה לשמש כפרזנטורית של האנס, חברת הלבשה תחתונה, והופיעה במספר פרסומות שביים עמיתה ל"סקראבס", זאק בראף.
בשנים 2010–2011 כיכבה בסיטקום "אהבה מטורפת" של רשת CBS; לצידם של ג'ייסון ביגס וג'ודי גריר.
בשנת 2012 שיחקה בפרק אחד בעונתה התשיעית של סדרת הדרמה הרפואית "האנטומיה של גריי", שם גילמה אם שלא מצליחים לאבחן את מחלתו של בנה. לאחר מכן גילו כי חולה במחלת קווסאקי. צ'וק שיחקה בתפקיד זה מפני שגם בנה במציאות לקה במחלת קווסאקי, והיא עשתה זאת על-מנת להעלות את המודעות למחלתו הנדירה של בנה.
החל משנת 2013 צ'וק מדבבת את בת' סמית' בסדרת האנימציה למבוגרים הקומית "ריק ומורטי".
בשנת 2018 הופיעה צ'וק במספר פרקים בעונה העשירית והמחודשת של הסיטקום "רוזאן". באותה שנה החלה לדבב בסדרת האנימציה למבוגרים הקומית "משטרת פרדייס" של נטפליקס, את דמותה של השוטרת האגרסיבית ג'ינה ג'בובסקי.
בשנת 2019 גילמה את מריל מורגן בעונתה השנייה של הסדרת הקומית "חברים מהקולג'" של נטפליקס.
בשנת 2020 שיחקה בסרט מבית NBC Peacock "בניחוש חוקר 2: לאסי שובי הביתה", הסרט השני הממשיך את עלילת הסדרה הקומית-משטרתית "בניחוש חוקר". שיחקה גם בתפקיד משני בסרט הקומדיה מבית נטפליקס "מיסי מסתבכת".
בשנת 2021 החלה לגלם את קייט מולרקיי, אחת הדמויות הראשיות בסדרת הדרמה "פיירפליי ליין" של נטפליקס; הסדרה מבוססת על רומן באותו שם מאת כריסטין האנה. בהמשך השנה, החלה לדבב בסדרת האנימציה הקומית "כלבי החלל" את דמותה של סטלה. הסדרה עלתה בבכורה בנטפליקס ב-18 בנובמבר 2021.
חיים אישיים

בדצמבר 2006 היא התארסה לעורך-הדין הקנדי, ג'יימי אפיפי, לאחר כשלוש שנות זוגיות עמו. בדצמבר 2009 נולד בנם הבכור. בגיל שנתיים בנם אובחן במחלת קווסאקי. במאי 2016 נולדה בתם השנייה. בספטמבר 2022 דווח כי צ'וק ואפיפי נפרדו, וכי בוטלו אירוסיהם.
היא אוהדת של קבוצת ההוקי קרח הקנדית ונקובר קנאקס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1994 | Ernest Goes to School | מייסי |  |
| 1999 | All Shook Up | קייטי דודסטון |  |
| 2000 | Spin Cycle | טס |  |
| 2001 | תהרוג אותי אחר כך | לינדה |  |
| 2001 | XCU: Extreme Close Up | ג'יין בנט |  |
| 2005 | Alchemy | סמנתה רוז |  |
| 2005 | כלה להשגה | ג'יין |  |
| 2007 | הרוס על אמא | מאיה |  |
| 2008 | חיים מסתובבים | פאולה קרואו |  |
| 2016 | יום האם | גבי |  |
| 2016 | After the Reality | קייט |  |
| 2020 | מיסי מסתבכת | ג'וליה |  |
| 2020 | אליזבת היקרה (אנ') | פרנקי |  |
הערות שוליים

↑  'Grey's Anatomy' season 9 spoilers: Sarah Chalke talks emotional upcoming story, CarterMatt.com
↑  https://www.instagram.com/canucks/p/C7DjypdNQhU/?img_index=2
| --- | --- |
בקרת זהויות :  BNE: XX823960  BnF: cb14163161b (data)  GND: 1242290230  ISNI: 0000 0001 1563 1743  LCCN: no2005055795  MusicBrainz: 69464822-2a28-47e1-9e24-8f250d74a8fe  SNAC: w6rn44vk  SUDOC: 232862591  VIAF: 27276046   WorldCat (עם VIAF): 27276046
ברבר (תבלין)

| --- | --- |

 
 מאכלים
 סוג:  תערובת תבלינים 
 מרכיבים עיקריים:  פלפלת צ'ילי, זנגוויל, כוסברה, שום 
 
ברבראה (באורומו: Barbaree, באמהרית: bärbäre ובתיגרינית: በርበረ) הוא תערובת תבלינים.
מרכיבי הברבראה כוללים בדרך כלל פלפל צ'ילי, כוסברה, שום, ג'ינג'ר, בזיליקום, קצח, חילבה ותבלינים נוספים.
הברבר הוא מרכיב מרכזי במטבח האתיופי ובמטבח האריתראי.
תערובת תבלין הברבר מכילה עשבי תיבול ותבלינים שפחות מוכרים בעולם. הם כוללים גם צמחים מעובדים וגם כאלה הגדלים בר באתיופיה, כמו קורארימה (אנ')‏ ופלפל ארוך (אנ')‏.
הערות שוליים

↑  Debrawork Abate (1995 EC) [1993 EC]. የባህላዌ መግቦች አዘገጃጀት [Traditional Food Preparation] (in Amharic) (2nd ed.). Addis Ababa: Mega Asatame Derjet (Mega Publisher Enterprise). pp. 22–23.
↑  Gall, Alevtina; Zerihun Shenkute (3 בנובמבר 2009). "Ethiopian Traditional and Herbal Medications and their Interactions with Conventional Drugs". EthnoMed. University of Washington. נבדק ב-27 בינואר 2011. {{cite web}}:  (עזרה)
↑  Katzer, Gernot (20 ביולי 2010). "Ajwain (Trachyspermum copticum [L.] Link)". נבדק ב-28 בינואר 2013. {{cite web}}:  (עזרה)
↑  Bernard Roussel and François Verdeaux (באפריל 6–10, 2003). "Natural patrimony and local communities in ethiopia: geographical advantages and limitations of a system of indications" (PDF). 29th Annual Spring Symposium of Centre for African Studies. אורכב מ-המקור (PDF) ב-2006-11-26. This Zingiberaceae, Aframomum corrorima (Braun) Jansen, is gathered in forests, and also grown in gardens. It is a basic spice in Ethiopia, used to flavor coffee and as an ingredient in various widely used condiments (berbere, mitmita, awaze, among others). {{cite web}}:  (עזרה)
↑  "Product description: Ethiopian berbere (organic)". אורכב מ-המקור ב-2012-07-22. נבדק ב-2007-09-04.
| עשבי תיבול ותבלינים עיקריים |
| --- | --- | --- |
| עשבי תיבול | ריחן מצוי (בזיליקום) • כוסברה • פטרוזיליה • קורנית (תימין) • רוזמרין • נענע (מנטה) • אורגנו • מרווה (סייג') • שמיר • לענה (טרגון) • עלי דפנה (אנ') • תמכה (צ'רוויל) • שום העירית (צ'ייבס) • עלי קארי • אזוביון (לבנדר) • עשב לימון (למון גראס) • לואיזה לימונית • לאושטיאן • אזוב תרבותי (מָיוֹרָם) • צתרה (סייבורי) • חומעה (סורל) |  |
| תבלינים | פלפל שחור • קינמון • כמון • כורכום • הל (אנ') • ציפורן • מוסקט • פפריקה • פלפל חריף (אבקת צ'ילי (אנ') • פלפל קאיין • צ'יפוטלה • פלפל אדום כתוש (אנ') • חלפניו • טבסקו) • זנגביל (ג'ינג'ר) • אבקת שום (אנ') • אבקת בצל (אנ') • זעפרן • שומשום • אניס • ואסאבי • זרעי פרג • חזרת הגינה • שוש קירח (ליקוריץ) • פלפל אנגלי • פלפל ברזילאי • כרוויה (קימל) • שומר • גרגרנית יוונית • גלנגל • לימון פרסי • מסטיקא • מחלב • קצח תרבותי (ניג'לה) • פלפל פרואני • פלפל סצ'ואן • כוכב אניס • אוג (סומאק) • תמרהינדי • טונקה • יוזו • גרידת פרי הדר |  |
| תערובות | גאראם מסאלה • אבקת קארי • צ'אט מסאלה • טנדורי מסאלה • ראס אל חנות • זעתר • תערובת חמשת התבלינים • ארב דה פרובאנס • פאמפקין ספייס • מלח שום (אנ') •  בוקה גרני • חמלי סונלי • פלפל לימון • Mixed Spice • שארנה סול • טאביל • ברבר • בהרט • דקה • אריסה • חוויאג' |  |
ערך זה הוא קצרמרבנושא מזון. אתם מוזמנים לתרום לוויקיפדיה ו.
אבראהים ג'ורג' ח'יראללה

| --- | --- |

 לידה:  11 בנובמבר 1849 איילט צידון, האימפריה העות'מאנית 
 פטירה:  6 במרץ 1929 (בגיל 79) ביירות, הרפובליקה הלבנונית תחת המנדט הצרפתי 
 השקפה דתית:  הדת הבהאית 
 
אבראהים ג'ורג' ח'יראללה (בערבית: ابراهیم جورج خیر اللہ; 11 בנובמבר 1849 – 6 במרץ 1929) היה ממייסדי הקהילה הבהאית בצפון אמריקה.
תחילת חייו ואימוץ הדת הבהאית

ח'יראללה נולד בהר הלבנון. הוריו היו חברים בכנסייה האורתודוקסית המלכיתית. ח'יראללה ואחותו כמעט ולא הכירו את אביהם, שנפטר כאשר ח'יראללה היה בן שנתיים.
ב-1866 החל ח'יראללה ללמוד רפואה בקולג' הסורי הפרוטסטנטי. מאחר שהיו מעט מאוד עבודות זמינות בסוריה עבור אלו שרכשו חינוך מערבי, ח'יראללה עבר למצרים, בה היה מחסור בעובדים משכילים. הוא לימד שנה באקדמיה האמריקאית הפרוטסטנטית באלכסנדריה, ובין השאר עסק גם בסחר בכותנה ובסוכר, החזיק בחנות לאריגים והיה קבלן עבודות ציבוריות.
ח'יראללה נישא לסורית נוצרייה, ולשניים היו שתי בנות, נאביהה ולביבה, ובן בשם ג'ורג' אבראהים. לאחר מות אשתו, ח'יראללה נישא בשנית לאישה קופטית, אך הנישואים כשלו והשניים התגרשו. בהמשך, ח'יראללה נישא שוב לאישה יוונייה.
ח'יראללה התעניין מאוד בקסם והאמין שחזרה על פסוקים מהתנ"ך תוכל לעזור לו להשיג כל מה שחפץ בו. כחלק מחיפושיו אחר כוחות קסם, ח'יראללה פגש ב-1889 קוסם שעסק בקסם שחור, וזה ניסה לשכנע אותו לוותר על רעיונותיו להשיג כוחות קסם והציע לו לפגוש את חאג'י עבד אלכרים-י-טהראני, שהיה ידוע בזכות עיסוקו בקסם לבן. טהראני דרש מח'יראללה לשרוף את ספריו שעסקו בקסם השחור, קיבל אותו כתלמידו והחל ללמד אותו אודות הדת הבהאית.
ח'יראללה התעניין מאוד בדת ונפגש עם טהראני באופן יומיומי במשך שנתיים. במהלך הזמן הזה, ח'יראללה קיבל הדרכה לגבי עקרונות הדת ועובדות היסטוריות שקשורות בה. לאחר שנתיים של לימוד, ח'יראללה הפך לבהאי, ובכך היה ככל הנראה לסורי הנוצרי הראשון שהמיר את דתו לדת הבהאית.
התלהבותו של ח'יראללה מהדת החדשה הובילה אותו לספר לאחרים אודותיה. הוא הכיר לטהראני את חברו הטוב, אנטון חדאד, ועד מהרה רצה חדאד ללמוד את כתביו של בהאא אללה.
המעבר לארצות הברית ולימוד הדת

אימוץ הדת החדשה לא הסיט את ח'יראללה משאיפותיו להשיג כוחות קסם. ח'יראללה האמין שהדת הבהאית העניקה לו את היכולת לגלות את סודות הטבע ושאף להיות ממציא. ח'יראללה ראה בארצות הברית הזדמנות לקדם את המצאותיו וטהראני תמך בתוכניתו לנסוע למערב. השניים הסכימו ביניהם שעל ח'יראללה לנסוע לניו יורק ולהזמין אנשים לאמץ את הדת. טהראני עזר לח'יראללה לשכנע את חדאד לנסוע איתו וככל הנראה מימן את הנסיעה.
ח'יראללה הגיע לניו יורק בדצמבר 1892. הוא התיישב בשיקגו והחל ללמד באופן פעיל אודות הדת והעביר שיעורים אותם כינה שיעורי "מחפשי האמת". בתוך שנתיים ח'יראללה העביר את רשמיו לעבד אלבהאא' ודיווח לו על ההצלחה יוצאת הדופן של מאמציו.
ב-1895 ח'יראללה עבר לקנושה, ויסקונסין, שם החלה להתגבש קהילה בהאית, והמשיך להעביר שיעורים. בשנה שלאחר מכן דווח כי מספר המאמינים בשיקגו וקנושה נאמדו במאות. ח'יראללה גם ביקר בקנזס סיטי, ניו יורק, אית'קה ופילדלפיה, שם הצליח לזכות בעוד כמות גדולה של תומכים. ח'יראללה טען שהצליח לגרום בשנתיים הראשונות בלבד לעבודתו לכאלפיים אמריקאים להמיר דתם לדת הבהאית. כ-700 חיו בשיקגו, בין 250 ל-300 בקנושה, רסין ומילווקי, 400 בניו יורק והשאר בבוסטון וערים גדולות אחרות.
במשך חמש שנים התעמולה של ח'יראללה התבצעה בשקט, אך בהתמדה וללא הפרעה ומבלי למשוך הרבה תשומת לב מחוץ לארצות הברית. בשל הצלחתו להפיץ את תורתו של בהאא' אללה במערב, חי'ראללה קיבל מעבד אלבהאא' את הכינויים "הכובש של אמריקה", "קולומבוס השני" ו"פטר של בהאא'".
פרסומים ושיעורים

הפרסום הראשון של ח'יראללה הוא "זא-תי-את-אללה" (Za-ti-et Al-lah)- הזהות והאישיות של אלוהים. בחיבורו הציג ח'יראללה את התפיסה שלו את אלוהים. הוא השתמש במונחים נוצריים של אינדיבידואליות ואישיות כדי לבטא את הרעיון הבהאי של המהות של אלוהים. בדרך זו, ח'יראללה הפך את הרעיון הבהאי של אלוהים למובן יותר עבור הקהל הצפון-אמריקאי. ח'יראללה סיים את החיבור בכמה ציטוטים מהתנ"ך שתמכו בטיעונו. הצלחתו של החיבור והעניין ההולך וגובר בדת הבהאית הובילו את חי'ראללה לכתוב ב-1887 את "באב-אד-דין" (Báb-ed Dín).
ח'יראללה ערך בהרצאות שהעביר שינויים בדוקטרינה הבהאית כדי להתאימה לטעם האמריקאי ולתרום להבנתה. בולט במיוחד הוא שימושו בנבואות התנ"ך. בכל עבודותיו ח'יראללה ניסה להראות כיצד הדת הבהאית היא התגשמות הנבואות התנכיות, ובההא' אללה הוא חזרתו של ישו. ח'יראללה תקף את עקרונות הנצרות האמריקאית שראתה את משימתו של ישו במונחים של הושעת אנשים מחטא. ח'יראללה ראה את משימתו של ישו בהטפה לבשורות הטובות של ממלכתו של האל. הפירוט המלא של הוראתו של ח'יראללה נמצא בספריו Báb-ed Dín, the Door of True Religion ו-(Behá'u'lláh (the Glory of God.
מי שבחר ללמוד במסגרת השיעורים הפרטיים שהעביר ח'יראללה, היה צריך להקדיש לכך זמן רב שכן השיעורים דרשו 12–13 מפגשים שבועיים בערבים, והם נמשכו בדרך כלל אל תוך הלילה. השיעורים שח'יראללה העביר התחילו בעיסוק במחשבה ובנפש והמשיכו בעיסוק בנושאים דתיים עדכניים. שלושת השיעורים האחרונים עסקו בדת הבהאית, כאשר היא הוצגה כהתגשמות נבואה תנכית. התלמידים למדו שבההא' אללה היה התגלמותו של האל ועבד אלבהאא' הוצג כבנו של האל ושיבתו של ישו. בסופם של השיעורים התלמידים נתבקשו לחתום על הודאת אמונה הממוענת לעבד אלבהאא'. אלו שסיימו את השיעורים נודעו כיודעי האמת.
המשיכה לשיעורי "מחפשי האמת" לא נבעה רק מתוכן השיעורים, אלא אישיותו של ח'יראללה גם כן הייתה משמעותית. ח'יראללה נודע כאדם מרתק ואינטליגנט ונתפס בעיני אנשים כנלהב וכן. גם המסתורין שיחק תפקיד משמעותי במשיכה של אנשים לשיעוריו של ח'יראללה. אף על פי שח'יראללה הכחיש שתורתו החדשה היא סודית, ככל הנראה רבים מ"מחפשי האמת" חשו שהם נכנסים לחברה סודית.
לאחר הפיצול

ח'יראללה המשיך להציע ללמד את מי שהיה מעוניין בכך, אך בעוד בתחילת דרכו הצליח להמיר מאות תוך שנים ספורות, כעת הצליח להמיר מספר מצומצם מאוד של אנשים. ח'יראללה לא היה יכול עוד ללמד שעבד אלבהאא' מהווה את חזרתו של ישו, ומאחר ומחמד עלי לא טען לסמכות מיוחדת או ליכולת כלשהי, הוא לא יכול היה לטעון את הטיעון הזה לגביו.
הספר האחרון של ח'יראללה היה ניסיון אחרון להחיות את התנועה שלו. "O Christians! Why do you believe not in Christ!" מ-1917 מכיל הפרכה של התקפות של שלושה מיסיונרים פרוטסטנטים כלפי הדת הבהאית.
ההיפרדות של ח'יראללה מהקהילה הבהאית היוותה מכה לקהילה בצפון אמריקה. עבור אחדים, האמונה התנפצה והם עזבו את הדת הבהאית. רוב חברי הקהילה הפכו לא פעילים. בודדים נשארו חברים פעילים בקהילה הבהאית ואלו היו מי שפנו לכתביו של בהאא' אללה ובנו מחדש את הדת הבהאית בצפון אמריקה.
אבראהים ח'יראללה נפטר ב-1929.
דמויות שחקן (מבוכים ודרקונים)

דמויות שחקן (ד"ש) הן הדמויות אותן משחקים המשתתפים במשחק התפקידים מבוכים ודרקונים ונגזרותיו. בחירת סוג הדמות היא בדרך כלל הפעולה הראשונה של שחקן היוצר דמות חדשה למשחק. דמות השחקן מייצג את השחקן במשחק.
שתי הבחירות המשמעותיות של כל דמות הם: גזע ומקצוע. חלק מהשחקנים אוהבים לבצע אופטימיזציה לדמויות שלהם, ואף נעזרים לשם כך בפורומים שמתמחים בכך.